คุณป้าเดินเล่นเตร็ดเตร่อยู่สยามพารากอนแหละ แล้วก็มีเซอร์ไพรส์จากคนเก่งที่ได้ยินคุณป้าบ่นว่าอยากกินชีสทาร์ตเจ้าดังที่เคยกินตอนไปญี่ปุ่นที่ตอนนี้เขามาเปิดที่เมืองไทยแล้วก็คือ Pablo แต่คิวยาวเหยียดเหลือเกินกว่าจะได้กินต้องรอมากกว่า 40 นาที...แต่คนเก่งของคุณป้าไปแอบต่อคิวมาให้ไง เพราะได้ยินคุณป้าบ่น โอยยย...ร๊ากกกกกก
...
ร้านอยู่ชั้น G สยามพารากอนแถวๆร้านไอติมเบน สังเกตง่ายๆตรงแถวยาวๆแหละ วันนี้คุณป้าไม่ได้ไปต่อเองเนอะเขาซื้อมาให้เป็น 
'Pablo mini original'(75) อร่อยยยยย ละมุนลิ้นมาก เหมือนกับรสชาติที่ญี่ปุ่นเลย คุ้มค่าการต่อคิว แต่ไม่ค่อยคุ้มค่าการออกกำลังกาย ชิ้นเดียวก็หลายแคลอยู่ ดีที่เลือกมินิ ถ้าเลือกชิ้นปกติอาจจะต้องวิ่งมาราธอนซักสิบกิโลก่อนกิน แต่ชิ้นมินิกับชิ้นใหญ่จะแตกต่างกันนะ ใครอยากลองชิมว่าแตกต่างกันยังไงต้องสั่งทั้งสองแบบนะคะ ถ้าถามคุณป้าจะบอกว่าแป้งของมินิจะกรอบกว่าคล้ายๆคุกกี้และรสชาติของชีสจะเข้มกว่าก้อนใหญ่ค่ะ และแน่นอนว่าก้อนใหญ่แป้งจะคล้ายแป้งพาย และชีสจะนุ่มนวลกว่าทั้งรสสัมผัสและรสชาติ ใครชอบแบบไหนก็เลือกลองนะคะ
นอกจากชีสทาร์ทก็มีเมนูอื่นให้ลอง ก็อ่านๆตอนรอคิวแหละ คิวยาวจนคุณป้าว่าน่าจะท่องเมนูได้เลยทีเดียว
